
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2015. gada 1. septembra noteikumos Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Pēc Zemkopības ministrijas iniciatīvas ir sagatavoti grozījumi Ministru kabineta 2015. gada 1. septembra noteikumos Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi""(turpmāk – noteikumi Nr. 506). Noteikumos Nr. 506 tiks samazināts administratīvais slogs uzņēmējiem, atvieglojot nosacījumus, kurus ievērojot Valsts augu aizsardzības dienests (turpmāk – dienests) reģistrē mēslošanas līdzekļus un substrātus Latvijā.
1.2. Mērķis
Mērķa apraksts
Precizēt, kurās situācijās mēslošanas līdzeklis nav jāreģistrē, samazināt iesniedzamo dokumentu skaitu mēslošanas līdzekļu reģistrācijai, paziņošanai un atļauju saņemšanai. Turpmāk, reģistrējot augu augšanas veicinātājus vai mikrobioloģiskos preparātus, vairs nevajadzēs iesniegt apliecinājumu par lauka izmēģinājumiem. Saīsināt periodu, kādā paziņotie mēslošanas līdzekļi tiek iekļauti reģistrā. Precizēt, ka dienests turpmāk varēs izvērtēt mēslošanas līdzekļa atbilstību lietošanai bioloģiskajā lauksaimniecībā reizē ar tā iekļaušanu reģistrā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Noteikumu Nr. 506 14. punktā noteikts, ka tad, ja mēslošanas līdzekli vai substrātu Latvijā ražo pēc gala lietotāja individuāla pasūtījuma, tas nav jāreģistrē, turklāt praksē mēslošanas līdzekļus var izmantot arī par ražošanas izejvielām, piemēram, karbamīda šķīduma (AdBlue) ražošanā. Spēkā esošo noteikumu Nr. 506 14. punktā nav noteikts, ka mēslošanas līdzeklis vai substrāts, kuru Latvijā ražo pēc gala lietotāja individuāla pasūtījuma,  nav paredzēts tirdzniecībai. 
Noteikumu Nr. 506 15.4. apakšpunktā noteikts: lai reģistrētu augu augšanas veicinātāju vai mikrobioloģisko preparātu (turpmāk – preparāts), kopā ar citiem noteikumu 15. punktā minētajiem dokumentiem dienestā ir jāiesniedz zinātniskās institūcijas izsniegts atzinums (turpmāk – apliecinājums) par to, ka preparāts ir devis pozitīvu mēslošanas līdzekļa efektivitātes rezultātu. Savukārt noteikumu Nr. 506 21.4. un 21.5.  apakšpunktā noteikta pieļaujamā efektivitātes izmēģinājuma vieta un prasības, lai preparātu varētu uzskatīt par efektīvu.
Noteikumos Nr. 506 noteikts, ka personai, reģistrējot mēslošanas līdzekli un substrātu, kopā ar citiem šo noteikumu 15. punktā minētajiem dokumentiem ir jāiesniedz arī drošības datu lapa, ja tāda paredzēta Eiropas Parlamenta un Padomes 2006. gada 18. decembra Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (turpmāk – regula Nr. 1907/2006).
Noteikumu Nr. 506 29. punktā noteikts, ka dienests mēneša laikā anulē mēslošanas līdzekļa vai substrāta reģistrāciju un reģistrācijas apliecību, ja persona, reģistrējot mēslošanas līdzekli vai substrātu, ir sniegusi nepatiesu informāciju vai ja iestājas Mēslošanas līdzekļu aprites likuma 11. panta pirmajā daļā minētie apstākļi. Noteikumu Nr. 506 44.1. apakšpunktā nav ietverta norāde par to, kādā termiņā dienests anulē mēslošanas līdzekļa vai substrāta reģistrāciju un tā reģistrācijas apliecību, ja tirgus kontroles laikā ir konstatēta mēslošanas līdzekļa vai substrāta neatbilstība.
Patlaban noteikumos Nr. 506 ir noteikts, ka dienests citā dalībvalstī likumīgi tirgotu un Latvijā ievestu mēslošanas līdzekli un substrātu iekļauj paziņoto mēslošanas līdzekļu un substrātu sarakstā, kultūraugu uzraudzības valsts informācijas sistēmā (turpmāk – reģistrs) 20 darbdienu laikā. 
Pašreizējā noteikumu Nr. 506 redakcija paredz, ka dienests mēslošanas līdzekļa vai substrāta atbilstību bioloģiskās lauksaimniecības prasībām izvērtē tikai pēc tam, kad mēslošanas līdzeklis vai substrāts ir iekļauts reģistrā.
Pašlaik dienests, lai iekļautu mēslošanas līdzekli un substrātu sarakstā "Atļauts lietot bioloģiskajā lauksaimniecībā", izvērtē tā atbilstību Komisijas 2021. gada 15. jūlija Īstenošanas regulas (ES) 2021/1165, ar ko atļauj bioloģiskajā ražošanā izmantot noteiktus produktus un vielas un izveido to sarakstus, (turpmāk – regula 2021/1165) II pielikumā noteiktajām prasībām, neņemot vērā komersantu iesniegtos ražotājvalsts atzinumus par ievestā mēslošanas līdzekļa vai substrāta atbilstību regulas 2021/1165 II pielikumā noteiktajām prasībām vai atzinumu par paziņotā mēslošanas līdzekļa vai substrāta atbilstību, kuru izsniegusi tās valsts bioloģiskās lauksaimniecības kompetentā iestāde, kontroles institūcija vai organizācija, kas to ir atzinusi (turpmāk – kompetentā iestāde), piemēram, Bioloģiskās lauksaimniecības pētniecības institūts (FiBL) vai Bioloģiskās lauksaimniecības sertificēšanas centrs (Ecocert).
Saskaņā ar noteikumu Nr. 506 1. pielikuma A grupas "Slāpekļa minerālmēsli" 14. punktu var reģistrēt urīnvielu (karbamīdu), taču nav atsevišķi izdalīta kategorija urīnvielai (karbamīdam), kas satur ureāzes inhibitoru.
Spēkā esošo noteikumu Nr. 506 12. pielikuma 6. piezīmē ir ietverta norāde, ka noteikumu 1. pielikuma H sadaļā minētajiem mēslošanas līdzekļiem deklarēto augu barības elementu rādītāju sadaļā var norādīt arī citus papildu augu barības elementu rādītājus, kas nav obligāti deklarējami (turpmāk – papildrādītāji).
Problēmas un risinājumi
Problēmas apraksts
Tā kā spēkā esošo noteikumu Nr. 506 9. punkta teksts attiecībā uz laboratorijām, kas ir tiesīgas izsniegt testēšanas pārskatus par mēslošanas līdzekli un substrātu, dublējas ar noteikumu Nr. 506 15.2. apakšpunktu, šie noteikumu punkti ir jāprecizē.
Risinājuma apraksts
Noteikumu Nr. 506 15.2. apakšpunktā svītrotas prasības, kas jau noteiktas šo noteikumu 9. punktā, kā arī šis punkts precizēts (noteikumu projekta 1. un 4. punkts).
Problēmas apraksts
Tā kā mēslošanas līdzekļus var izmantot arī par ražošanas izejvielām, tad šādā situācijā mēslošanas līdzekļi vairs nav paredzēti mērķiem, kas minēti Mēslošanas līdzekļu aprites likuma 1. panta 2. punkta mēslošanas līdzekļa definīcijā, tāpēc tie nav reģistrējami saskaņā ar noteikumu Nr. 506 III nodaļu. Lai komersantiem, kas Latvijā mēslošanas līdzekļus tirgo kā ražošanas izejvielas, viestu skaidrību, ka uz viņiem neattiecas mēslošanas līdzekļu reģistrācijas pienākums, noteikumi Nr. 506 papildināmi ar 14.1 punktu, nosakot, ka mēslošanas līdzeklis nav jāreģistrē, ja tas tiek izmantots par ražošanas izejvielu.
Praksē var rasties situācijas, kad komersants saražo mēslošanas līdzekli vai substrātu Latvijā pēc gala lietotāja individuāla pasūtījuma un tam ir vēlme šo mēslošanas līdzekli pārdod arī citiem komersantiem. Lai šādas situācijas nepieļautu, nepieciešams precīzs tiesību normas formulējums. 
Risinājuma apraksts
Noteikumi Nr. 506 papildināti ar 14.1 punktu, nosakot, ka tad, ja mēslošanas līdzeklis tiek izmantots par ražošanas izejvielu vai ja mēslošanas līdzekli vai substrātu Latvijā ražo pēc gala lietotāja individuāla pasūtījuma un tas netiek piedāvāts tirdzniecībā, tas nav jāreģistrē (noteikumu projekta 3. punkts).
Problēmas apraksts
Lai atvieglotu kārtību kādā Latvijā tiek reģistrēti mēslošanas līdzekļi un substrāti, saņemtas atļaujas vai paziņoti citā valstī likumīgi tirgoti mēslošanas līdzekļi, nepieciešams samazināt iesniedzamo dokumentu daudzumu. 
Risinājuma apraksts
Svītrots noteikumu Nr. 506 15.3, 15.4, 15.51,15.8., 15.9., 15.10. un 15.11. apakšpunkts, tādējādi atceļot prasības iesniegt šajos apakšpunktos minētos dokumentus, lai reģistrētu mēslošanas līdzekli vai substrātu. Turpmāk nepieciešamo informāciju dienests iegūs no attiecīgajām kompetentajām iestādēm. Svītrojot noteikumu Nr. 506 34.6 un 34.7. apakšpunktu, atcelta prasība līdz ar mēslošanas līdzekļu paziņošanu iesniegt mēslošanas līdzekļa tirdzniecības vietu sarakstu un detonācijnoturības testu, turpmāk paļaujoties uz to, ka par šī testa esamību jau ir pārliecinājusies dalībvalsts, kurā mēslošanas līdzeklis tiek likumīgi tirgots. Svītrots noteikumu Nr. 506 67.4.,71.4. un 75.5. apakšpunkts, tādējādi atceļot prasību, lūdzot noteiktu atļauju saņemšanu, iesniegt mēslošanas līdzekļa vai substrāta tirdzniecības vietu sarakstu. Svītrots 84. pārejas punkts, kurā bija atsauce uz šo noteikumu 15.9. apakšpunktu (noteikumu projekta 5., 6., 7., 8., 9.,10.,11.,12.,19., 31., 33. un 34. punkts). 
Problēmas apraksts
Patlaban, lai Latvijā varētu reģistrēt preparātu, komersantiem kopā ar citiem noteikumu Nr. 506 15. punktā minētajiem dokumentiem, dienestā ir jāiesniedz arī apliecinājums par to, ka preparāta lietošana divu gadu laikā kultūraugiem ir devusi 10 % lielu ražas pieaugumu. Šāda prasība komersantiem ir grūti izpildāma un rada nesamērīgu administratīvo slogu. Lai atvieglotu preparātu reģistrācijas procesu un būtiski samazinātu administratīvo slogu preparātu reģistrētājiem, noteikumos ir svītrojama prasība iesniegt apliecinājumu par preparāta ražas pieaugumu un reizē ar to ir svītrojami ar šo prasību saistītie noteikumu punkti.  
Risinājuma apraksts
Tiek svītrotas noteikumu Nr. 506 15.4., 21.4., 21.5. un 67.5. apakšpunkta prasības attiecībā uz apliecinājumu par ražas pieaugumu pēc preparāta lietošanas un preparāta izmēģinājumiem. Svītrots arī noteikumu Nr. 506 6. pielikums, 12. pielikuma 14. punkts un 13. pielikuma 9. punkts. Turpmāk, reģistrējot preparātu, dienestā nebūs jāiesniedz apliecinājums par to, ka preparāta lietošana dod ražas pieaugumu kultūraugiem. Tādējādi tiks būtiski atviegloti nosacījumi, lai varētu laist preparātus Latvijas tirgū (noteikumu projekta 6.,15.,16., 32., 38., 40. un 41. punkts).
Problēmas apraksts
Tā kā regulā Nr. 1907/2006 noteikts, ka konkrētiem mēslošanas līdzekļiem vajadzīga drošības datu lapa un tai ir jābūt mēslošanas līdzekļu ražotāja rīcībā, kā arī saskaņā ar regulas Nr. 1907/2006 31. pantā noteikto ražotājam ir pienākums šo drošības datu lapu izsniegt arī mēslošanas līdzekļu ievedējam, jāatceļ noteikumu Nr. 506 15.7. apakšpunktā noteiktā prasība iesniegt arī drošības datu lapu, reģistrējot mēslošanas līdzekli. Tādējādi drošības datu lapa dienestā būs jāiesniedz tikai tad, ja dienests, norādot pamatojumu, pieprasa iesniegt drošības datu lapu.  
Risinājuma apraksts
Svītrots noteikumu Nr. 506 15.7. apakšpunkts un precizēts noteikumu 19. punkts, nosakot, ka dienests, lai pieņemtu lēmumu par mēslošanas līdzekļa vai substrāta reģistrāciju, var pieaicināt atbilstošas kvalifikācijas ekspertus, kā arī, norādot pamatojumu, pieprasīt personai papildinformāciju, tostarp drošības datu lapu, ja tāda paredzēta regulā Nr. 1907/2006 (noteikumu projekta 8. un 13. punkts).
Problēmas apraksts
Tā kā turpmāk reģistrējot dzīvnieku izcelsmes organiskos mēslošanas līdzekļus un substrātus, dienests pats iegūs informāciju no kompetentās iestādes, vairs nebūs jāiesniedz informācija par piešķirto reģistrācijas vai atzīšanas oficiālo numuru un norāde uz kompetentās institūcijas tīmekļvietni, kurā ir informācija, ka mēslošanas līdzekļa vai substrāta ražotājs ir atzīts vai reģistrēts atbilstoši regulas Nr. 1069/2009 prasībām. Nepieciešams precizēt 21.1. apakšpunktu, proti, ka dienests pieņems lēmumu reģistrēt dzīvnieku izcelsmes organiskos mēslošanas līdzekļus un substrātus, ja tie atbildīs arī šo noteikumu 2. punktā minētajām prasībām.
Risinājuma apraksts
Noteikumu 21.1. apakšpunkts precizēts, nosakot, ka dienests pieņem lēmumu reģistrēt dzīvnieku izcelsmes organiskos mēslošanas līdzekļus un substrātus, ja tie atbilst ne tikai šo noteikumu 1. un 3. pielikumā minētajām kvalitātes prasībām, bet arī šo noteikumu 2. punktā minētajām dzīvnieku izcelsmes organisko mēslošanas līdzekļu un substrātu aprites prasībām (noteikumu projekta 14. punkts). 
Problēmas apraksts
Ņemot vērā informatīvo ziņojumu "Par prioritārajiem pasākumiem birokrātijas mazināšanai 2025. gadā" (25-TA-1004), noteikumos Nr. 506 ir jāsaīsina termiņš, kādā dienests pieņem lēmumu par mēslošanas līdzekļa anulāciju. Lai noteikumu Nr. 506 tiesību normas padarītu skaidras, noteikumu 506 Nr. 44.1. apakšpunktā ir jāietver norāde, ka dienests 15 darbdienu laikā anulē mēslošanas līdzekļa vai substrāta reģistrāciju un tā reģistrācijas apliecību, ja tirgus kontroles laikā ir konstatēta reģistrēta mēslošanas līdzekļa vai substrāta neatbilstība.
Risinājuma apraksts
Noteikumu Nr. 506 29. punktā noteikts, ka dienests 15 darbdienu laikā anulē mēslošanas līdzekļa vai substrāta reģistrāciju un reģistrācijas apliecību, ja persona, reģistrējot mēslošanas līdzekli vai substrātu, ir sniegusi nepatiesu informāciju vai ja iestājas Mēslošanas līdzekļu aprites likuma 11. panta pirmajā daļā minētie apstākļi. Noteikumu Nr. 506 44.1. apakšpunktā ietverta norāde, ka dienests 15 darbdienu laikā anulē mēslošanas līdzekļa vai substrāta reģistrāciju un tā reģistrācijas apliecību, ja tirgus kontroles laikā ir konstatēta reģistrēta mēslošanas līdzekļa vai substrāta neatbilstība (noteikumu projekta 17. un 27. punkts).
Problēmas apraksts
Spēkā esošo noteikumu 33. punktā ir noteikts, ka dienests piecu darbdienu laikā pēc mēslošanas līdzekļa un substrāta reģistrācijas ievieto savā tīmekļvietnē informāciju par reģistrēto mēslošanas līdzekli vai substrātu, taču nav norādīts, ka dienests mēslošanas līdzekli vai substrātu iekļauj sarakstā "Atļauts lietot bioloģiskajā lauksaimniecībā" vai sarakstā "Bioloģiskā lauksaimniecība”, ja dienests ir pieņēmis lēmumu mēslošanas līdzekli vai substrātu iekļaut šajā sarakstā.
Risinājuma apraksts
Noteikumu 33. punkts precizēts, nosakot, ka dienests ievieto savā tīmekļvietnē informāciju par reģistrēto mēslošanas līdzekli  vai substrātu un iekļauj mēslošanas līdzekli vai substrātu sarakstā "Atļauts lietot bioloģiskajā lauksaimniecībā" vai sarakstā "Bioloģiskā lauksaimniecība", ja ir ievērotas noteikumu Nr. 506 prasības par norādes "Bioloģiskā lauksaimniecība" vai norādes "Atļauts lietot bioloģiskajā lauksaimniecībā" lietošanu (noteikumu projekta 18. punkts).
Problēmas apraksts
Spēkā esošo noteikumu Nr. 506 norma, ka komersantam ne vēlāk kā 20 darbdienas pirms paziņota mēslošanas līdzekļa laišanas Latvijas tirgū dienestā ir jāiesniedz iesniegums ar pievienotiem dokumentiem un ka dienests 20 darbdienu laikā pēc minētā iesnieguma saņemšanas informāciju par paziņoto mēslošanas līdzekli un substrātu iekļauj reģistrā un 20 darbdienu laikā izdara grozījumus reģistrā, kavē šo mēslošanas līdzekļu laišanu Latvijas tirgū. Tā kā Administratīvā procesa likuma 64. panta pirmā daļa paredz, ka administratīvā akta izdošanas termiņš skaitāms no iesnieguma saņemšanas dienas, nevis visu dokumentu saņemšanas dienas, ir jāprecizē noteikumu Nr. 506 36. punkta pirmais teikums, kurā noteikts, ka dienests 20 darbdienu laikā pēc visu vajadzīgo dokumentu saņemšanas informāciju par paziņoto mēslošanas līdzekli un substrātu iekļauj paziņoto mēslošanas līdzekļu un substrātu sarakstā. Lai tiesību normas būtu nepārprotamas, noteikumu Nr. 506 36. punkts ir papildināms ar norādi, ka dienests neiekļauj paziņotu mēslošanas līdzekli un substrātu paziņoto mēslošanas līdzekļu un substrātu sarakstā, ja komersants nav iesniedzis visus vajadzīgos dokumentus par paziņoto mēslošanas līdzekli un substrātu.
Risinājuma apraksts
Noteikumos Nr. 506 tiks noteikts, ka komersants ne vēlāk kā 15 darbdienas pirms paziņota mēslošanas līdzekļa laišanas Latvijas tirgū iesniedz iesniegumu ar pievienotiem dokumentiem. Dienests 15 darbdienu laikā pēc iesnieguma saņemšanas informāciju par paziņoto mēslošanas līdzekli un substrātu iekļauj reģistrā, savukārt grozījumus reģistrā izdarīs 10 darbdienu laikā. Noteikumu Nr. 506 36. punkts precizēts, nosakot, ka dienests 15 darbdienu laikā pēc iesnieguma saņemšanas dienas informāciju par paziņoto mēslošanas līdzekli un substrātu iekļauj paziņoto mēslošanas līdzekļu un substrātu sarakstā, kā arī šis noteikumu punkts papildināts ar trešo teikumu, kurā noteikts, ka tad, ja dienestā nav iesniegti visi nepieciešamie dokumenti par paziņoto mēslošanas līdzekli un substrātu, dienests pieņem lēmumu par atteikumu iekļaut informāciju par paziņoto mēslošanas līdzekli un substrātu paziņoto mēslošanas līdzekļu un substrātu sarakstā (noteikumu projekta 19., 20. un 21. punkts).
Problēmas apraksts
Patlaban dienests konkrētā mēslošanas līdzekļa atbilstību lietošanai bioloģiskajā lauksaimniecībā sāk izvērtēt tikai pēc tam, kad mēslošanas līdzeklis vai substrāts ir iekļauts reģistrā, pieteikts ES mēslošanas līdzekļa ar CE zīmi uzskaitei vai iekļauts paziņoto mēslošanas līdzekļu un substrātu sarakstā. Lai šo procesu padarītu ātrāku un efektīvāku, ir jānoteic, ka dienests var sākt izvērtēt mēslošanas līdzekļa vai substrāta atbilstību lietošanai bioloģiskajā lauksaimniecībā reizē ar mēslošanas līdzekļa iekļaušanu reģistrā, pieteikšanu ES mēslošanas līdzekļa ar CE zīmi uzskaitei vai iekļaušanu paziņoto mēslošanas līdzekļu un substrātu sarakstā. Tā kā turpmāk dienests varēs izvērtēt mēslošanas līdzekļa atbilstību lietošanai bioloģiskajā lauksaimniecībā vairākos mēslošanas līdzekļa vai substrāta aprites posmos, ir precizējams noteikumu Nr. 506 11.1 pielikuma 7. punkts. Ja kādas citas ES valsts kompetentā iestāde jau būs izvērtējusi konkrētā mēslošanas līdzekļa atbilstību regulas 2021/1165 II pielikumā noteiktajām prasībām un izsniegusi atzinumu, ka konkrēto mēslošanas līdzekli ir atļauts lietot bioloģiskajā lauksaimniecībā, dienests varēs atzīt komersanta iesniegto kompetentās iestādes izsniegto atzinumu un šādu mēslošanas līdzekli iekļaut sarakstā "Atļauts lietot bioloģiskajā lauksaimniecībā". Tā kā dokumentu apritē faksa aparāts vairs netiek izmantots, ir jāsvītro noteikumu Nr. 506 11.1 pielikuma 2.3. apakšpunkta prasība iesniegumā norādīt faksa numuru.

Turpmāk komersantam, piesakot mēslošanas līdzekli vai substrātu iekļaušanai sarakstā "Atļauts lietot bioloģiskajā lauksaimniecībā", dienestā būs jāiesniedz informācija par mēslošanas līdzekļa sastāvdaļām vai kompetentās iestādes izsniegts sertifikāts, tāpēc ir jāprecizē noteikumu 39.22. apakšpunkts, pievienojot tam 39.23. apakšpunktā noteikto prasību.

Lai mēslošanas līdzekļu un substrāta izvērtēšanu izmantošanai bioloģiskajā lauksaimniecībā padarītu ātrāku un efektīvāku, ir nepieciešams noteikt īsāku periodu, kādā dienests iekļauj mēslošanas līdzekļus un substrātus sarakstā "Atļauts lietot bioloģiskajā lauksaimniecībā".

Dienests mēslošanas līdzekli un substrātu sarakstā "Atļauts lietot bioloģiskajā lauksaimniecībā" iekļauj uz pieciem gadiem no lēmuma pieņemšanas dienas, taču kompetento iestāžu izsniegtie sertifikāti par mēslošanas līdzekļa vai substrāta piemērotību lietošanai bioloģiskajā lauksaimniecībā var būt izsniegti uz īsāku laiku. Tādējādi situācijās, kad dienests iekļaus mēslošanas līdzekli vai substrātu sarakstā "Atļauts lietot bioloģiskajā lauksaimniecībā", pamatojoties uz kompetentās iestādes izsniegtu atzinumu, būtu jāparedz, ka mēslošanas līdzekli vai substrātu iekļauj minētajā sarakstā uz tik ilgu termiņu, uz kādu izsniegts atzinums par šo mēslošanas līdzekli vai substrātu, vai, ja atzinumā nav norādīts termiņš, tad dienests iekļauj mēslošanas līdzekli un substrātu minētajā sarakstā uz pieciem gadiem no lēmuma pieņemšanas dienas. 
Risinājuma apraksts
Dienestam dodot iespēju izvērtēt mēslošanas līdzekļa vai substrāta atbilstību regulas 2021/1165 II pielikumā noteiktajām prasībām reizē ar tā iekļaušanu reģistrā, tiks ievērojami samazināts laiks, kādā komersanti varēs piedāvāt tirdzniecībai bioloģiskajā lauksaimniecībā atļautos mēslošanas līdzekļus un substrātus. 
Noteikumu 39.12. apakšpunkts precizēts, nosakot, ka dienests arī uztur sarakstu ar mēslošanas līdzekļiem un substrātiem ar norādēm "Atļauts lietot bioloģiskajā lauksaimniecībā vai norādēm "Bioloģiskā lauksaimniecība" saskaņā ar tam piešķirto deleģējumu.
Noteikumu Nr. 506 11.1 pielikuma 7. punkts ir precizēts, nosakot, ka komersantam, aizpildot iesniegumu par mēslošanas līdzekļa un substrāta iekļaušanu bioloģiskajā lauksaimniecībā izmantojamo mēslošanas līdzekļu sarakstā, jānorāda, kādā aprites posmā ir mēslošanas līdzeklis vai substrāts, t. i., mēslošanas līdzeklis vai substrāts jau ir laists apritē vai par mēslošanas līdzekli vai substrātu ir saņemts minētais iesniegums, lai to laistu apritē. Noteikumu Nr. 506 11.1 pielikuma 2.3. apakšpunktā svītrota prasība iesniegumā norādīt faksa numuru (noteikumu projekta 22. un 39. punkts).
Precizēts noteikumu Nr. 506 39.22. apakšpunkts, nosakot, ka komersantam, piesakot mēslošanas līdzekli un substrātu iekļaušanai sarakstā "Atļauts lietot bioloģiskajā lauksaimniecībā", dienestā būs jāiesniedz informācija par mēslošanas līdzekļa vai substrāta sastāvdaļām vai kompetentās iestādes atzinums. Svītrots noteikumu Nr. 506 39.23. apakšpunkts un prasība pārcelta uz 39.22. apakšpunktu (noteikumu projekta 23. un 24. punkts).
Precizēts noteikumu Nr. 506 39.5 punkts, nosakot, ka dienests 15 darbdienu laikā pēc tam, kad saņemts iesniegums par mēslošanas līdzekļa un substrāta iekļaušanu bioloģiskajā lauksaimniecībā izmantojamo mēslošanas līdzekļu sarakstā, pieņem lēmumu par mēslošanas līdzekļa vai substrāta iekļaušanu minētajā sarakstā, ievērojot atbilstošos nosacījumus. 
Noteikumu Nr. 506 39.51. apakšpunkts papildināts 39.51.3. apakšpunktu, precizējot, ka dienests 15 darbdienu laikā pēc iesnieguma saņemšanas pieņem lēmumu par mēslošanas līdzekļa vai substrāta atbilstību regulas  2021/1165 II pielikumā noteiktajām prasībām, ja mēslošanas līdzeklis vai substrāts minētā lēmuma pieņemšanas brīdī ir iekļauts reģistrā, tam izsniegta atļauja, tas pieteikts ES mēslošanas līdzekļa ar CE zīmi uzskaitei vai iekļauts paziņoto mēslošanas līdzekļu un substrātu sarakstā (noteikumu projekta 25. punkts).
Precizēts noteikumu Nr. 506 39.6 punkts, nosakot, ka mēslošanas līdzekli un substrātu sarakstā "Atļauts lietot bioloģiskajā lauksaimniecībā" iekļauj uz kompetentās iestādes izsniegtajā atzinumā norādīto termiņu vai, ja kompetentās iestādes izsniegtais atzinums nav iesniegts vai tajā nav norādīts termiņš, mēslošanas līdzekli un substrātu minētajā sarakstā iekļauj uz pieciem gadiem no lēmuma pieņemšanas dienas (noteikumu projekta 26. punkts).
Problēmas apraksts
Noteikumos Nr. 506 noteikts, ka dienests testē arī otru mēslošanas līdzekļa vai substrāta kontroles paraugu, ja tiek konstatēts, ka pirmā mēslošanas līdzekļa vai substrāta kontroles parauga kvalitāte neatbilst šo noteikumu kvalitātes prasībām, bet tas rada papildu izmaksas gan dienestam, gan uzņēmējam, turklāt praksē reti mēdz būt situācijas, kad tiek konstatēta kvalitātes atšķirība starp pirmo un otro mēslošanas līdzekļa vai substrāta kontroles paraugu. Ievērojot minēto, noteikumos jānoteic, ka dienests lēmumu par mēslošanas līdzekļa vai substrāta anulēšanu pieņem, pamatojoties jau uz pirmā kontroles parauga neatbilstību. Lai uzņēmējs varētu pārliecināties, kad rodas šaubas par testēto mēslošanas līdzekļa vai substrāta pirmo kontroles paraugu, noteikumos ir jāparedz, ka uzņēmējam būs iespēja pieprasīt dienestam testēt arī otro kontroles paraugu.
Risinājuma apraksts
Noteikt, ka dienests izvērtē nepieciešamību izdarīt grozījumus reģistrā vai pieņem lēmumu anulēt mēslošanas līdzekļa vai substrāta reģistrāciju jau pēc pirmā mēslošanas līdzekļa un substrāta kontroles parauga testēšanas, ja tā kvalitāte ir neatbilstoša, un noteikumu 44. punktā svītrot norādes par otrā mēslošanas līdzekļa kontroles parauga testēšanu. Noteikumi Nr. 506 tiek papildināti ar 44.3 apakšpunktu, nosakot, ka dienests pēc uzņēmēja pieprasījuma testē arī otru mēslošanas līdzekļa vai substrāta kontroles paraugu. Atbilstoši šiem grozījumiem izdarīti precizējumi noteikumu 45. punktā (noteikumu projekta 27. punkts). 
Problēmas apraksts
Tā kā arī dienests, vērtējot mēslošanas līdzekļa vai substrāta atbilstību regulas 2021/1165 II pielikumā noteiktajam, var konstatēt, ka tas neatbilst lietošanai bioloģiskajā lauksaimniecībā, šāda iespēja ir jānorāda noteikumu Nr. 506 50. punktā.
Risinājuma apraksts
Noteikumu Nr. 506 50. punkts precizēts, nosakot, ka arī situācijās, kad dienests konstatē mēslošanas līdzekļa vai substrāta neatbilstību lietošanai bioloģiskajā lauksaimniecībā, tas var pieņemt lēmumu par mēslošanas līdzekļa vai substrāta tirdzniecības apturēšanu līdz nepilnību novēršanai vai mēslošanas līdzekļa vai substrāta svītrošanu no saraksta "Atļauts lietot bioloģiskajā lauksaimniecībā" (noteikumu projekta 29. punkts).
Problēmas apraksts
Tā kā praksē mikrobioloģiskie preparāti netiek pārpakoti, noteikumu Nr. 506 60. punktā esošā norāde par mikrobioloģiskā preparāta pārpakošanu ir svītrojama. 
Risinājuma apraksts
Noteikumu Nr. 506 60. punktā svītrota norāde "vai, ja dienestā ir iesniegta ražotāja rakstiska atļauja to pārpakot, arī iepakotāja iepakojumā" (noteikumu projekta 30. punkts). 
Problēmas apraksts
Noteikumu Nr. 506 1. pielikumā pie F grupas "Kaļķošanas materiāli" norādīts, ka minimālajai neitralizācijas spējai, kas izteikta kā kalcija karbonāta (CaCO3) ekvivalents, (turpmāk –neitralizācijas spēja) jābūt noteiktai no dabīgi mitra kaļķošanas materiāla masas, taču tirgū ir kaļķošanas materiāli, kuru neitralizācijas spēja ir noteikta no dabīgi sausa kaļķošanas materiāla masas, jo šāda prasība bija spēkā pirms 2022. gada grozījumiem noteikumos Nr. 506. Lai lietotāji varētu precīzi aprēķināt nepieciešamo kaļķošanas materiāla daudzumu augsnes ph paaugstināšanai līdz vēlamajam līmenim, ir svarīgi zināt, kāda ir neitralizācijas spēja dabīgi mitrā paraugā. Lai paātrinātu pāreju uz jaunajām noteikumu prasībām par to, ka kaļķošanas materiālu neitralizācijas spējai jābūt noteiktai no dabīgi mitra kaļķošanas materiāla masas, noteikumi ir papildināmi ar pārejas punktu, nosakot konkrētu datumu, pēc kura kaļķošanas materiālu neitralizācijas spēju drīkstēs noteikt tikai dabīgi mitrā paraugā.
Risinājuma apraksts
Noteikumi papildināti ar 95. pārejas punktu, nosakot, ka, sākot no 2027. gada 1. jūlija, kaļķošanas materiālu neitralizācijas spējai ir jābūt noteiktai tikai dabīgi mitrā kaļķošanas materiāla paraugā. Tādējādi lietotāji varēs precīzi aprēķināt, cik daudz kaļķošanas materiāla nepieciešams iegādāties, lai paaugstinātu augsnes ph līdz vēlamajam līmenim (noteikumu projekta 36. punkts). 
Problēmas apraksts
Lai varētu iegūt precīzākus datus par to, cik daudz Latvijā tiek reģistrēta urīnviela, kas satur ureāzes inhibitorus, ir jāizdara grozījumi noteikumu Nr. 506 1. pielikumā, A grupā "Slāpekļa minerālmēsli" izdalot atsevišķu kategoriju "urīnviela (karbamīds) ar ureāzes inhibitoru", un jānoteic šai grupai pieļaujamā ražošanas metode, pieļaujamās kvalitātes prasības un marķējumā deklarējamie rādītāji.
Risinājuma apraksts
Noteikumu Nr. 506 1. pielikumā A grupa "Slāpekļa minerālmēsli" papildināta ar jaunu 14.1 kategoriju "urīnviela (karbamīds) ar ureāzes inhibitoru" un noteikta šai kategorijai pieļaujamā ražošanas metode, pieļaujamās kvalitātes prasības un marķējumā deklarējamie rādītāji. Tādējādi dienests varēs iegūt precīzus datus, cik lielā apjomā Latvijā tiek reģistrēta ureāzes inhibitorus saturoša urīnviela jeb karbamīds (noteikumu projekta 37. punkts). 
Problēmas apraksts
Spēkā esošo noteikumu Nr. 506 12. pielikuma 6. piezīmē paskaidrots, ka noteikumu Nr. 506 1. pielikuma H sadaļā minētajiem mēslošanas līdzekļiem deklarēto rādītāju sadaļā var norādīt arī papildrādītājus. Lai ne tikai H sadaļā minēto, bet arī citu mēslošanas līdzekļu ražotājiem būtu iespēja norādīt papildrādītājus par mēslošanas līdzekli un tādējādi šī informācija būtu pieejama mēslošanas līdzekļu pircējiem, noteikumos ir nepieciešams precizēt, ka visiem mēslošanas līdzekļiem ārpus deklarēto rādītāju sadaļas var norādīt arī papildrādītājus. Lai mēslošanas līdzekļu pircēji netiktu maldināti, ir jānoteic prasība, ka šiem papildrādītājiem ir jābūt pārbaudāmiem un tie ir skaidri jānodala no deklarētajiem rādītājiem.
Risinājuma apraksts
Noteikumu Nr. 506 12. pielikuma 6. piezīme ir precizēta, nosakot, ka mēslošanas līdzekļiem ārpus deklarēto rādītāju sadaļas var norādīt papildrādītājus un ka papildrādītāju saturam ir jābūt pārbaudāmam un tie ir skaidri jānodala no deklarētajiem rādītājiem veidā, kas nemaldina patērētāju, piemēram, izmantojot frāzi "Papildus satur". Tāpat noteikts, ka, norādot papildrādītājus, tas jādara saskaņā ar noteikumu Nr. 506 12. pielikuma piezīmju 2. punktu, tas ir, augu barības elementu satura skaitliskās vērtības pamatsastāvā fosfors (P2O5) un kālijs (K2O) norādāms oksīdu formā, bet pārējie augu barības elementi – elementu formā. Tādējādi mēslošanas līdzekļu ražotājiem būs iespēja norādīt papildrādītājus par mēslošanas līdzekļiem un to pircējiem būs papildinformācija, kas būs viegli atrodama marķējuma tekstā (noteikumu projekta 40. punkts).
Problēmas apraksts
Tā kā substrāts var būt ne tikai gatavs materiāls, kurā tiek audzēti augi, bet to var pievienot arī augsnei, lai patērētājiem no substrāta marķējuma satura būtu nepārprotami skaidrs, kuriem mērķiem substrātu ir paredzēts lietot, noteikumu Nr. 506 14. pielikuma 7. punkta trešā aile aiz vārdiem "Norāda, kādiem mērķiem lieto" papildināma ar prasību norādīt, vai substrātu pievieno augsnei vai tas aizvieto augsni. 
Risinājuma apraksts
Noteikumu Nr. 506 14. pielikuma 7. punkta trešā aile aiz vārdiem "Norāda, kādiem mērķiem lieto" papildināta ar vārdiem "arī to, vai substrātu pievieno augsnei vai tas aizvieto augsni". Tādējādi substrātu pircēji, jau izlasot substrāta marķējumu, varēs būt droši par to, ka substrātu ir paredzēts lietot viņu izvēlētajam mērķim (noteikumu projekta 42. punkts).
Problēmas apraksts
Tā kā ne tikai mēslošanas līdzekļi, bet arī substrāti var saturēt lauksaimniecības izcelsmes sastāvdaļas, kas iegūtas tikai bioloģiskajā lauksaimniecībā, noteikumu Nr. 506 14. pielikumā ir jāparedz prasība, ka substrāta marķējuma tekstā jānorāda "Bioloģiskā lauksaimniecība", ja substrātam ir izsniegts sertifikāts par substrāta atbilstību marķēšanai vai etiķetēšanai ar norādi "Bioloģiskā lauksaimniecība" saskaņā ar Ministru kabineta 2009. gada 26. maija noteikumu Nr. 485 "Bioloģiskās lauksaimniecības uzraudzības un kontroles kārtība" 9.6. apakšpunktu.
Risinājuma apraksts
Noteikumu Nr. 506 14. pielikums papildināts ar 11.1 punktu, nosakot, ka substrāta marķējumā var lietot norādi "Bioloģiskā lauksaimniecība", ja par substrātu ir izsniegts sertifikāts par substrāta atbilstību marķēšanai vai etiķetēšanai ar norādi "Bioloģiskā lauksaimniecība". Mēslošanas līdzekļa marķējumā vai etiķetē norādāms arī tās kontroles institūcijas kods, kura izsniegusi sertifikātu (noteikumu projekta 42. punkts). 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Ņemot vērā, ka dienests pēdējā gada laikā nav saņēmis pieprasījumu no fiziskas personas iekļaut mēslošanas līdzekli vai substrātu mēslošanas līdzekļu un substrātu valsts reģistrā, administratīvais slogs šai sabiedrības grupai nav aprēķināms.
Juridiskās personas
Iepakotāji, kas reģistrēs mēslošanas līdzekli vai substrātu
Komersanti, kas reģistrēs augu augšanas veicinātāju vai mikrobioloģisko preparātu
Komersanti, kas reģistrēs mēslošanas līdzekli vai substrātu
Komersanti, kas reģistrēs mēslošanas līdzekli vai substrātu, kam ir nepieciešama drošības datu lapu
Komersanti, kas reģistrēs, paziņos mēslošanas līdzekli vai substrātu vai saņems atļauju
Komersanti, kas reģistrēs mēslošanas līdzekli vai substrātu, kas satur dzīvnieku izcelsmes blakusproduktus
Komersanti, kas reģistrēs pārpakotu mikrobioloģisko preparātu
Komersanti, kas reģistrēs mēslošanas līdzekli vai substrātu, kura etiķetē, marķējumā un pavaddokumentā paredzēts lietot norādi "Bioloģiskā lauksaimniecība".
Ietekmes apraksts
Noteikumu projekts attieksies uz  mēslošanas līdzekļu un substrātu apritē iesaistītajām personām. Tā kā tiks saīsināts periods, kādā paziņotos mēslošanas līdzekļus vai substrātus iekļaus sarakstā, un periods, kādā dienests izvērtē mēslošanas līdzekļu un substrātu atbilstību lietošanai bioloģiskajā lauksaimniecībā, komersanti šāda veida mēslošanas līdzekļus varēs ātrāk laist Latvijas tirgū. Tā kā turpmāk augu augšanas veicinātājus vai mikrobioloģiskos preparātus reģistrēs, ja ar tiem nebūs veikti lauka izmēģinājumi par ražas pieaugumu, tiks atviegloti nosacījumi, lai šādus preparātus varētu laist Latvijas tirgū. Tā kā turpmāk tiks samazināts iesniedzamo dokumentu apjoms pie mēslošanas līdzekļu reģistrēšanas, paziņošanas un atļauju saņemšanas, tiks atvieglota kārtība kādā Latvijā tiek iekļauti mēslošanas līdzekļi un substrāti mēslošanas līdzekļu un substrātu valsts reģistrā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Iepakotāji, kas reģistrēs mēslošanas līdzekli vai substrātu
	samazinās
Vērtības nozīme:
	10,66
Vidējā stundas likme iepakotājam, kurš reģistrēs mēslošanas līdzekli vai substrātu
	0,50
Vidējais laika patēriņš iepakotājam , lai iegūtu un iesniegtu dienestā mēslošanas līdzekļa vai substrāta reģistrācijas apliecības kopiju
	15
To iepakotāju skaits gada laikā, kuri reģistrēs pārpakotu mēslošanas līdzekli vai substrātu
	1,0
Reizes gadā, cik bieži iepakotāji reģistrēs mēslošanas līdzekli vai substrātu
	-79,95
	Tās ir administratīvās izmaksas, kas gada laikā samazināsies 15 mēslošanas līdzekļu vai substrātu iepakotājiem, kuriem turpmāk vairs nevajadzēs dienestā iesniegt mēslošanas līdzekļa vai substrāta reģistrācijas apliecības kopiju. Aprēķins balstās uz attiecīgiem pieņēmumiem: vidējā stundas likme tika norādīta ņemot vērā Centrālās statistikas pārvaldes (CSP) datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantiem tika norādīts, ņemot vērā informāciju, kas tika iegūta aptaujājot mēslošanas līdzekļu iepakotājus, kuri reģistrējuši savus produktus.
Iepakotāju skaits gada laikā, kuri reģistrēs pārpakotu mēslošanas līdzekli vai substrātu tika izvēlēts pamatojoties uz dienesta sniegto informāciju par 2025. gadā reģistrētajiem pārpakotiem mēslošanas līdzekļiem.
Tā kā mēslošanas līdzekļu reģistrācija, paziņošana vai atļauju saņemšana ir vienreizējs process, līdz ar to aprēķins tiek veikts par vienu reizi gadā.
Izmaksu novērtējums veikts par noteikumu projekta svītroto 15.3. apakšpunktu.

	Komersanti, kas reģistrēs augu augšanas veicinātāju vai mikrobioloģisko preparātu
	samazinās
Vērtības nozīme:
	10,66
Vidējā stundas likme Komersantam, kas reģistrēs augu augšanas veicinātāju vai mikrobioloģisko preparātu
	0,30
Vidējais laika patēriņš komersantam, lai iesniegtu atzinumu par to, ka augu augšanas veicinātājs vai mikrobioloģiskais preparāts devis pozitīvu mēslošanas līdzekļa efektivitātes rezultātu un aizpildītu noteikumu Nr. 506 6. pielikumu.
	15
To komersantu skaits gada laikā, kas reģistrēs augu augšanas veicinātāju vai mikrobioloģisko preparātu
	1,0
Reizes gadā, cik bieži komersantireģistrēs augu augšanas veicinātāju vai mikrobioloģisko preparātu
	-47,97
	Tās ir administratīvās izmaksas, kas gada laikā samazināsies 15 komersantiem, kuriem turpmāk vairs nevajadzēs dienestā iesniegt atzinumu par to, ka augu augšanas veicinātājs vai mikrobioloģiskais preparāts devis pozitīvu mēslošanas līdzekļa efektivitātes rezultātu.
Aprēķins balstās uz attiecīgiem pieņēmumiem: vidējā stundas likme tika norādīta ņemot vērā CSP datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantam tika norādīts, ņemot vērā informāciju, kas tika iegūta aptaujājot komersantus, kas reģistrējuši augu augšanas veicinātāju vai mikrobioloģisko preparātu.
Komersantu skaits gada laikā, kas reģistrēs augu augšanas veicinātāju vai mikrobioloģisko preparātu tika izvēlēts pamatojoties uz dienesta sniegto informāciju par 2025. gadā reģistrētajiem augu augšanas veicinātājiem un mikrobioloģiskajiem preparātiem.
Izmaksu novērtējums veikts par noteikumu projekta svītroto 15.4, 21.4.,21.5., 67.5. apakšpunktu un 6. pielikumu.

	Komersanti, kas reģistrēs mēslošanas līdzekli vai substrātu
	samazinās
Vērtības nozīme:
	10,66
Vidējā stundas likme komersantam, kas reģistrēs mēslošanas līdzekli vai substrātu
	0,30
Vidējais laika patēriņš komersantam, lai iesniegtu etiķetes, marķējuma vai pavaddokumenta oriģinālu vai kopiju
	100
To komersantu skaits gada laikā, kas reģistrēs mēslošanas līdzekli vai substrātu
	1,0
Reizes gadā, cik bieži komersantireģistrēs mēslošanas līdzekli vai substrātu
	-319,80
	Tās ir administratīvās izmaksas, kas gada laikā samazināsies 100 komersantiem, kuriem turpmāk vairs nevajadzēs dienestā iesniegt marķējuma vai pavaddokumenta oriģinālu vai kopiju.
Aprēķins balstās uz attiecīgiem pieņēmumiem: vidējā stundas likme tika norādīta ņemot vērā CSP datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantam tika norādīts, ņemot vērā informāciju, kas tika iegūta aptaujājot mēslošanas līdzekļu un substrātu reģistrētājus.
Komersantu skaits gada laikā, kas reģistrēs mēslošanas līdzekli vai substrātu tika izvēlēts pamatojoties uz dienesta sniegto informāciju par 2025. gadā reģistrētajiem mēslošanas līdzekļiem un substrātiem.
Izmaksu novērtējums veikts par noteikumu projekta svītroto 15.5.1
apakšpunktu.

	Komersanti, kas reģistrēs mēslošanas līdzekli vai substrātu, kam ir nepieciešama drošības datu lapu
	samazinās
Vērtības nozīme:
	10,66
Vidējā stundas likme komersantam, kas reģistrēs mēslošanas līdzekli vai substrātu, kam ir nepieciešama drošības datu lapa
	0,30
Vidējais laika patēriņš komersantam, lai iesniegtu drošības datu lapu
	32
To komersantu skaits gada laikā, kas reģistrēs mēslošanas līdzekli vai substrātu, kam ir nepieciešama drošības datu lapa
	1,0
Reizes gadā, cik bieži komersantireģistrēs mēslošanas līdzekli vai substrātu, kam ir nepieciešama drošības datu lapa
	-102,34
	Tās ir administratīvās izmaksas, kas gada laikā samazināsies 32 komersantiem, kuriem turpmāk vairs nevajadzēs dienestā iesniegt drošības datu lapu, ja tāda paredzēta.
Aprēķins balstās uz attiecīgiem pieņēmumiem: vidējā stundas likme tika norādīta ņemot vērā CSP datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantiem tika norādīts, ņemot vērā informāciju, kas tika iegūta aptaujājot komersantus, kas reģistrējuši mēslošanas līdzekli vai substrātu, kam ir nepieciešama drošības datu lapa.
Komersantu skaits gada laikā, kas reģistrēs mēslošanas līdzekli vai substrātu, kam ir nepieciešama drošības datu lapa tika izvēlēts pamatojoties uz dienesta sniegto informāciju par 2025. gadā reģistrētajiem šāda veida mēslošanas līdzekļiem un substrātiem.
Izmaksu novērtējums veikts par noteikumu projekta svītroto 15.7.
apakšpunktu.

	Komersanti, kas reģistrēs, paziņos mēslošanas līdzekli vai substrātu vai saņems atļauju
	samazinās
Vērtības nozīme:
	10,66
Vidējā stundas likme komersantam, kas reģistrēs, paziņos mēslošanas līdzekli vai substrātu vai saņems atļauju
	0,50
Vidējais laika patēriņš komersantam, lai apkopotu un iesniegtu plānoto tirdzniecības vietu sarakstu
	150
To komersantu skaits gada laikā, kas reģistrēs, paziņos mēslošanas līdzekli vai substrātu vai saņems atļauju
	1,0
Reizes gadā, cik bieži komersanti reģistrēs, paziņos mēslošanas līdzekli vai substrātu vai saņems atļauju
	-799,50
	Tās ir administratīvās izmaksas, kas gada laikā samazināsies 150 komersantiem, kuriem turpmāk vairs nevajadzēs dienestā iesniegt plānoto tirdzniecības vietu sarakstu.
Aprēķins balstās uz attiecīgiem pieņēmumiem: vidējā stundas likme tika norādīta ņemot vērā CSP datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantiem tika norādīts, ņemot vērā informāciju, kas tika iegūta aptaujājot komersantus, kas reģistrējuši, paziņojuši mēslošanas līdzekli vai substrātu vai saņēmuši atļauju.
Komersantu skaits gada laikā, kas reģistrēs, paziņos mēslošanas līdzekli vai substrātu vai saņems atļauju tika izvēlēts pamatojoties uz dienesta sniegto informāciju par 2025. gadā izsniegtajām atļaujām un reģistrētajiem, paziņotajiem mēslošanas līdzekļiem.
Izmaksu novērtējums veikts par noteikumu projekta svītroto 15.8., 34.7., 64.4., 71.4., 75.5.
apakšpunktu.

	Komersanti, kas reģistrēs mēslošanas līdzekli vai substrātu, kas satur dzīvnieku izcelsmes blakusproduktus
	samazinās
Vērtības nozīme:
	10,66
Vidējā stundas likme komersantam, kas reģistrēs mēslošanas līdzekli vai substrātu, kas satur dzīvnieku izcelsmes blakusproduktus
	0,50
Vidējais laika patēriņš komersantam, lai iesniegtu noteikumu Nr. 506 15.9. apakšpunktā minēto informāciju
	44
To komersantu skaits gada laikā, kas reģistrēs mēslošanas līdzekli vai substrātu, kas satur dzīvnieku izcelsmes blakusproduktus
	1,0
Reizes gadā, cik bieži komersantireģistrēs mēslošanas līdzekli vai substrātu, kas satur dzīvnieku izcelsmes blakusproduktus
	-234,52
	Tās ir administratīvās izmaksas, kas gada laikā samazināsies 44 komersantiem, kuriem turpmāk vairs nevajadzēs dienestā iesniegt informāciju par piešķirto reģistrācijas vai atzīšanas oficiālo numuru un norādi uz kompetentās institūcijas tīmekļvietni, kurā ir informācija, ka mēslošanas līdzekļa vai substrāta ražotājs ir atzīts vai reģistrēts atbilstoši regulas Nr. 1069/2009 prasībām.
Aprēķins balstās uz attiecīgiem pieņēmumiem: vidējā stundas likme tika norādīta ņemot vērā CSP datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantiem tika norādīts, ņemot vērā informāciju, kas tika iegūta aptaujājot komersantus, kas reģistrējuši mēslošanas līdzekļus vai substrātus, kas satur dzīvnieku izcelsmes blakusproduktus.
Komersantu skaits gada laikā, kas reģistrēs mēslošanas līdzekli vai substrātu, kas satur dzīvnieku izcelsmes blakusproduktus tika izvēlēts pamatojoties uz dienesta sniegto informāciju par 2025. gadā reģistrētajiem šāda veida mēslošanas līdzekļiem un substrātiem.
Izmaksu novērtējums veikts par noteikumu projekta svītroto 15.9.
apakšpunktu.

	Komersanti, kas reģistrēs pārpakotu mikrobioloģisko preparātu
	samazinās
Vērtības nozīme:
	10,66
Vidējā stundas likme komersantam, kas reģistrēs pārpakotu mikrobioloģisko preparātu
	0,50
Vidējais laika patēriņš komersantam, lai iesniegtu ražotāja rakstisku atļauju pārpakot mikrobioloģisko preparātu
	4
To komersantu skaits gada laikā, kas reģistrēs pārpakotu mikrobioloģisko preparātu
	1,0
Reizes gadā, cik bieži komersantireģistrēs pārpakotu mikrobioloģisko preparātu
	-21,32
	Tās ir administratīvās izmaksas, kas gada laikā samazināsies 4 komersantiem, kuriem turpmāk vairs nevajadzēs dienestā iesniegt ražotāja rakstisku atļauju pārpakot mikrobioloģisko preparātu.
Aprēķins balstās uz attiecīgiem pieņēmumiem: vidējā stundas likme tika norādīta ņemot vērā CSP datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantiem tika norādīts, ņemot vērā informāciju, kas tika iegūta aptaujājot komersantus, kas reģistrējuši pārpakotu mikrobioloģisko preparātu.
Komersantu skaits gada laikā, kas reģistrēs pārpakotus mikrobioloģiskos preparātus tika izvēlēts pamatojoties uz dienesta sniegto informāciju par 2025. gadā reģistrētajiem šāda veida preperātiem.
Izmaksu novērtējums veikts par noteikumu projekta svītroto 15.10.
apakšpunktu.

	Komersanti, kas reģistrēs mēslošanas līdzekli vai substrātu, kura etiķetē, marķējumā un pavaddokumentā paredzēts lietot norādi "Bioloģiskā lauksaimniecība".
	samazinās
Vērtības nozīme:
	10,66
Vidējā stundas likme komersantam, kas reģistrēs mēslošanas līdzekli vai substrātu, kura etiķetē, marķējumā un pavaddokumentā paredzēts lietot norādi "Bioloģiskā lauksaimniecība".
	0,30
Vidējais laika patēriņš komersantam, lai iesniegtu sertifikātu, ko izsniegusi normatīvajos aktos par bioloģiskās lauksaimniecības uzraudzību un kontroli noteiktā kontroles institūcija
	15
To komersantu skaits gada laikā, kas reģistrēs mēslošanas līdzekli vai substrātu, kura etiķetē, marķējumā un pavaddokumentā paredzēts lietot norādi "Bioloģiskā lauksaimniecība".
	1,0
Reizes gadā, cik bieži komersantireģistrēs mēslošanas līdzekli vai substrātu, kura etiķetē, marķējumā un pavaddokumentā paredzēts lietot norādi "Bioloģiskā lauksaimniecība".
	-47,97
	Tās ir administratīvās izmaksas, kas gada laikā samazināsies 15 komersantiem, kuriem turpmāk vairs nevajadzēs dienestā iesniegt sertifikātu, ko izsniegusi normatīvajos aktos par bioloģiskās lauksaimniecības uzraudzību un kontroli noteiktā kontroles institūcija.
Aprēķins balstās uz attiecīgiem pieņēmumiem: vidējā stundas likme tika norādīta ņemot vērā CSP datu informāciju par vidējo darba samaksu privātajā sektorā 2025. gadā. 
Vidējais laika patēriņš komersantiem tika norādīts, ņemot vērā informāciju, kas tika iegūta aptaujājot komersantus, kas reģistrējuši šāda veida mēslošanas līdzekli vai substrātu.
Komersantu skaits gada laikā, kas reģistrēs mēslošanas līdzekli vai substrātu, kura etiķetē, marķējumā un pavaddokumentā paredzēts lietot norādi "Bioloģiskā lauksaimniecība", tika izvēlēts pamatojoties uz dienesta sniegto informāciju par 2025. gadā reģistrētajiem šāda veida mēslošanas līdzekļiem un substrātiem.
Izmaksu novērtējums veikts par noteikumu projekta svītroto 15.11.
apakšpunktu.

	Kopā
	-1 653,37
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32009R1069
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2009. gada 21. oktobra Regula (EK) 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (turpmāk – regula 1069/2009)
Apraksts
-
ES tiesību akta CELEX numurs
32021R1165
ES tiesību akta datums, izdevējinstitūcija, numurs, veids un nosaukums
Eiropas Komisijas 2021. gada 15. jūlija Īstenošanas regula (ES) 2021/1165, ar ko atļauj bioloģiskajā ražošanā izmantot noteiktus produktus un vielas un izveido to sarakstus (turpmāk – regula 2021/1165)
Apraksts
-
ES tiesību akta CELEX numurs
32006R1907
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2006. gada 18. decembra Regula Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza direktīvu 1999/45/EK un atceļ Padomes regulu (EEK) Nr. 793/93 un Komisijas regulu (EK) Nr. 1488/94, kā arī Padomes direktīvu 76/769/EEK un Komisijas direktīvu 91/155/EEK, direktīvu 93/67/EEK, direktīvu 93/105/EK un direktīvu 2000/21/EK (turpmāk − regula 1907/2006)
Apraksts
-
5.2. Citas starptautiskās saistības
Vai ir attiecināms?
-
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2009. gada 21. oktobra Regula (EK) 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (turpmāk – regula 1069/2009)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regula 1069/2009
	(Noteikumu projekta 19. punkts, noteikumu 34.5. apakšpunkts)
	Pārņemtas pilnībā
	Noteikumu projektā netiek noteiktas stingrākas prasības kā regulā 1069/2009.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Komisijas 2021. gada 15. jūlija Īstenošanas regula (ES) 2021/1165, ar ko atļauj bioloģiskajā ražošanā izmantot noteiktus produktus un vielas un izveido to sarakstus (turpmāk – regula 2021/1165)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2021/1165 II pielikums
	(Noteikumu projekta
22. punkts, noteikumu 39.11. apakšpunkts), (noteikumu projekta
23. punkts, noteikumu 39.22. apakšpunkts), (noteikumu projekta
25. punkts, noteikumu 39.51. un 39.51.1.apakšpunkts ).
	Pārņemtas pilnībā
	Noteikumos netiek noteiktas stingrākas prasības kā regulas 2021/1165 II pielikumā

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2006. gada 18. decembra Regula Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza direktīvu 1999/45/EK un atceļ Padomes regulu (EEK) Nr. 793/93 un Komisijas regulu (EK) Nr. 1488/94, kā arī Padomes direktīvu 76/769/EEK un Komisijas direktīvu 91/155/EEK, direktīvu 93/67/EEK, direktīvu 93/105/EK un direktīvu 2000/21/EK (turpmāk − regula 1907/2006)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu 1907/2006
	(Noteikumu projekta
13. punkts, noteikumu 19. punkts)
	Pārņemtas pilnībā
	Noteikumu projektā netiek noteiktas stingrākas prasības kā regulā 1907/2006.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts augu aizsardzības dienests
Nevalstiskās organizācijas
Biedrība "Lauksaimniecības organizāciju sadarbības padome", Biedrība Zemnieku saeima, Latvijas Lauksaimniecības kooperatīvu asociācija
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/0e0540ae-4493-423f-85a5-73fa0eb840cd
6.3. Sabiedrības līdzdalības rezultāti
No 2025. gada 7. līdz 21. jūlijam informācija par noteikumu projektu ar tiesību akta lietas ID 25-TA-871 ievietota TAP portāla sadaļā "Sabiedrības līdzdalība".
Noteikumu projekts 2025. gada 7. jūlijā elektroniski tika nosūtīts saskaņošanai biedrībām "Lauksaimniecības organizāciju sadarbības padome", "Zemnieku Saeima" un "Latvijas Lauksaimniecības kooperatīvu asociācija".
Par TAP portālā ievietoto noteikumu projektu netika saņemti ne iebildumi, ne priekšlikumi. Nevalstiskās organizācijas viedokli nesniedza.
6.4. Cita informācija
Cita informācija
Noteikumu projekts ar tiesību akta lietas ID 26-TA-671 aizstāj atsaukto noteikumu projektu ar tiesību akta lietas ID 25-TA-871 (turpmāk – iepriekšējais noteikumu projekts), kas 2025. gada jūlijā tika izsludināts publiskai apspriešanai un 2025. gada augustā saskaņots ar Tieslietu ministriju un Finanšu ministriju. 
Salīdzinājumā ar iepriekšējo noteikumu projektu šis ir papildināts, samazinot to dokumentu daudzumu, kāds jāiesniedz, lai reģistrētu mēslošanas līdzekli un substrātu vai paziņotu par to un saņemtu atļauju, tādējādi atvieglojot nosacījumu, kurus ievērojot dienests turpmāk iekļaus mēslošanas līdzekļus un substrātus mēslošanas līdzekļu un substrātu valsts reģistrā. Noteikumu projekts tika atsaukts, lai pārskatītu un vienkāršotu mēslošanas līdzekļu un substrātu reģistrāciju.  
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts augu aizsardzības dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Dienesta funkcijas un uzdevumi netiek mainīti, dienests varēs iekļaut mēslošanas līdzekļus un substrātus sarakstā īsākā termiņā, jo ir samazināts iesniedzamo dokumentu skaits, kurus dienesta amatpersonām ir jāizskata pie mēslošanas līdzekļu reģistrēšanas, paziņošanas vai atļauju izsniegšanas, kā arī dienests ņems vērā citās dalībvalstīs izsniegtus dokumentus, ja tādi tiks iesniegti, kas apliecinās atbilstību regulai, paši nevērtējot atbilstību regulai, kas tādējādi saīsinās dokumentu izskatīšanas laiku.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

